### *Projekts*

**LATVIJAS REPUBLIKAS MINISTRU KABINETS**

  2013.gada \_\_\_. \_\_\_\_\_\_\_\_\_    Noteikumi Nr.\_\_\_

   Rīgā    (prot. Nr.\_\_ \_\_ § )

**Īpaši aizsargājamā kultūras pieminekļa**

**– Turaidas muzejrezervāts publisko**

**maksas pakalpojumu cenrādis**

Izdoti saskaņā ar

Likuma par budžetu un finanšu vadību

5.panta devīto daļu

1. Noteikumi nosaka īpaši aizsargājamā kultūras pieminekļa – Turaidas muzejrezervāts (turpmāk – muzejs) sniegto publisko maksas pakalpojumu cenrādi.

2. Muzejs publiskos maksas pakalpojumus sniedz saskaņā ar cenrādi (1.pielikums un 2.pielikums).

3. Par muzeja publisko maksas pakalpojumu cenrāža (1.pielikums un 2.pielikums) 1., 2. un 3.punktā minētajiem pakalpojumiem maksu neiekasē no:

3.1. pirmsskolas vecuma bērniem;

3.2. skolotājiem, kas pavada pirmsskolas vecuma bērnu grupu vai skolēnu grupu (grupā vismaz 10 bērni vai skolēni);

3.3. bāreņiem un bez vecāku gādības palikušiem bērniem, dienas aprūpes centra, krīzes centra un internātskolas audzēkņiem, kā arī psihosociālās rehabilitācijas centra audzēkņiem un tos pavadošajām personām (uzrādot statusu apliecinošu dokumentu);

3.4. personām līdz 18 gadu vecumam ar invaliditāti, personām ar I un II grupas invaliditāti (uzrādot invaliditātes apliecību) un personām, kas pavada personas līdz 18 gadu vecumam ar invaliditāti vai personas ar I grupas invaliditāti;

3.5. Latvijas muzeju darbiniekiem (uzrādot apliecību);

3.6. Baltijas jūras reģiona piļu un muzeju asociācijas biedriem (uzrādot biedra karti);

3.7. Starptautiskās muzeju padomes (*ICOM*) biedriem (uzrādot biedra karti);

3.8. plašsaziņas līdzekļu pārstāvjiem, kas atspoguļo norises muzejā (uzrādot preses karti);

3.9. grupas (ne mazāk par 20 apmeklētājiem) vadītāja (gida);

3.10. Latvijas evaņģēliski luteriskās Baznīcas Turaidas draudzes locekļiem dievkalpojumu dienā;

3.11. jaunlaulātajiem un viņu vedējiem kāzu dienā, apmeklējot Turaidas Rozes piemiņas vietu.

4. Muzeja noteiktajās akciju dienās piemēro šādus koeficientus:

4.1. koeficientu 0,5 muzeja publisko maksas pakalpojumu cenrāža (1.pielikums un 2.pielikums) 1.2., 1.3. un 1.5.apakšpunktā minētajai maksai par pakalpojumu;

4.2. koeficientu 0,75 muzeja publisko maksas pakalpojumu cenrāža (1.pielikums un 2.pielikums) 1.1., 1.4.apakšpunktā, 3. un 4.punktā minētajai maksai par pakalpojumu.

5. Muzeja publisko maksas pakalpojumu cenrāža (1.pielikums un 2.pielikums) 1.1., 1.2., 1.3., 1.4., 1.5. un 1.6.apakšpunktā minētajai maksai par pakalpojumu piemēro 5 % atlaidi, ja grupā ir ne mazāk par 20 apmeklētājiem.

6. Muzejs maksu par publiskajiem maksas pakalpojumiem iekasē:

6.1. ar tāda maksājumu pakalpojuma sniedzēja starpniecību, kuram ir tiesības sniegt maksājumu pakalpojumus [Maksājumu pakalpojumu un elektroniskās naudas likuma](http://likumi.lv/doc.php?id=206634) izpratnē;

6.2. skaidrā naudā muzeja kasē;

6.3. muzejā ar *VISA, VISA Electron, MasterCard, Maestro* vai *American Express* maksājumu karti maksājumu karšu pieņemšanas terminālī vai citā alternatīvā sistēmā, ja muzejs vai starpniekinstitūcija to tehniski nodrošina.

7. Atzīt par spēku zaudējušiem Ministru kabineta 2012.gada 10.jūlija noteikumus Nr.485 „Noteikumi par valsts aģentūras „Īpaši aizsargājamais kultūras piemineklis – Turaidas muzejrezervāts” sniegto publisko maksas pakalpojumu cenrādi” (Latvijas Vēstnesis, 2012, 110.nr.).

8. Šo noteikumu 1.pielikums ir spēkā līdz 2013.gada 31.decembrim.

9. Šo noteikumu 2.pielikums stājas spēkā 2014.gada 1.janvārī.

10. Skaidras naudas maksājumiem, kurus *Euro* ieviešanas kārtības likumā noteiktajā vienlaicīgas apgrozības periodā veic latos, piemēro šo noteikumu 1.pielikumu.

Ministru prezidents V.Dombrovskis

Kultūras ministra p.i.

tieslietu ministrs J.Bordāns

Vīza: Valsts sekretārs G.Puķītis

2013.09.25. 16:51

465

A.Jurkāne

Tālr.67971797

[turaida.muzejs@apollo.lv](mailto:turaida.muzejs@apollo.lv)